**ԱՄՓՈՓԱԹԵՐԹ**

 **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ֆինանսների նախարարություն
 | 10.06.2022թ.**N01/8-1/10651** |
| Ձեր 30.05.2022թ. N 1/01.3/8587-2022 գրությամբ ներկայացված «Հայաստանի Հանրապետության 2022 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.Նախագծով նախատեսվում է ՀՀ 2022թ. պետական բյուջեով նախատեսված 1071 ծրագրի «11001» միջոցառման շրջանակներում՝ Շրջակա միջավայրի նախարարության պահպանման ծախսերում ներքին աուդիտի ծառայությունների ձեռքբերման համար նախատեսված (10,755.0 հազ. դրամ) գումարներից 2,585.0 հազ. դրամ վերաբաշխել և հատկացնել 1155 ծրագրի «Սևանա լճում և նրա ջրահավաք ավազանում ձկան և խեցգետնի պաշարների հաշվառում» միջոցառմանը, իսկ 4,388.7 հազ.դրամը՝ 11007 «Որսի օբյեկտ հանդիսացող կենդանիների հաշվառում» նոր միջոցառմանը: Այդ կապակցությամբ հայտնում ենք ներքոհիշյալ նկատառումները. |  |
| 1․ Նախագծի հիմնավորման համաձայն՝ «1071» ծրագրից վերաբաշխման արդյունքում հետագայում ՀՀ պետական բյուջեի հաշվին նշված գումարի չափով ֆինանսական միջոցների վերականգնման անհրաժեշտությունը բացակայում է: Հետևաբար առաջարկում ենք ներկայացնել համապատասխան պարզաբանումներ՝ 2022թ. ՀՀ շրջակա միջավայրի նախարարության համար նախատեսված ներքին աուդիտի ծառայությունների թերակատարման կամ ՀՀ պետական բյուջեով նախատեսված գումարների տնտեսման պատճառների վերաբերյալ: | Չի ընդունվելՇրջակա միջավայրի նախարարության համար 2022 թվականին նախատեսված ներքին աուդիտի ծառայությունների մասով թերակատարում չի արձանագրվել, այլ գնման մրցույթի արդյուքնում ձևավորված գնային առաջարկով պայմանավորված տնտեսվել են ՀՀ պետական բյուջեով նախատեսված գումարներ: |
| 2. Նախագծի հիմնավորման մեջ նշվել է, որ միջոցառման շրջանակներում ձեռք բերված տվյալները բավարար չեն արդյունագործական որսի գործընթացը առավել արդյունավերտ իրականացնելու համար և անհրաժեշտություն է առաջացել ի լրումն միջոցառման գործողությունների իրականացնել Սևանա լճում ձկան պաշարների գնահատման համար լրացուցիչ ուսումնասիրություններ, մասնավորապես կարևորվել է 1+ տարեկան սիգ ձկնատեսակի կենսավիճակի և չափաքանակի գնահատումը, որը հիմք կհանդիսանա նաև աշնանային որսաշրջանում սիգի լրացուցիչ որսաչափի սահմանման համար։  Մինչդեռ շրջակա միջավայրի ՀՀ 2023-2025թթ. միջնաժամկետ ծախսերի ծրագրի հայտի համաձայն` Սևանա լճում ձկան պաշարների հաշվառման արդյունքում կազմվում է հաշվետվություն, որն իր մեջ ներառում է սիգի, կարասի և խեցգետնի արդյունագործական պաշարների որոշման, սիգի և սիգի գիրացող վտառների գնահատման վերաբերյալ տվյալները: Հետևաբար բացահայտված չէ արդեն իսկ իրականացվող միջոցառման շրջանակներում նոր աշխատանքների իրականացման անհնարինության հիմնավորումները։ | Չի ընդունվելՍևանա լճում ձկան պաշարների հաշվառման աշխատանքների ընթացքում նախատեսված գումարի շրջանակներում իրականացված աշխատանքների արդյունքնում ձեռք բերված տվյալները լիարժեք չեն արտացոլում 1+ տարեկան սիգ ձկնատեսակի վերաբերյալ ամբողջական պատկերը, իսկ ընթացիկ վերլուծությունների արդյունքում անհրաժեշտություն է առաջանում այդ մասով իրականացնելու լրացուցիչ ուսումնասիրություն։ Հաշվի առնելով, որ լրացուցիչ անհրաժեշտ ուսումնասիրությունը ենթադրում է էխոլոտ գործիքի լրացուցիչ կիրառում լճի ողջ մակերեսով՝ հետևաբար նշված աշխտանանքը պահանջում է կից ներկայացված հավելյալ ծախսերը։ Միաժամանակ, արդյունքում ձեռք բերված հավելյալ տեղեկատվությունը հիմք կհանդիսանա աշնանային որսաշրջանում արդյունագործական որսի նոր չափաքանակի սահմանման համար, ինչն էլ իր հերթին կապահովի լրացուցիչ մուտքեր ՀՀ պետական բյուջե՝ բնօգտագործման վճարի մասով (գործող ծավալով հաշվառման շրջանակներում 2020-2022թթ մուտքերը կազմել են շուրջ 46 մլն դրամ)։ |
| 3. «Որսի օբյեկտ հանդիսացող կենդանիների հաշվառում» միջոցառման շրջանակներում ներկայացվել է 4,388.7 հազ. դրամի միջոցառման իրականացման Նախահաշիվ, ըստ որի նախատեսվել է 995.2 հազ դրամ աշխատավարձի գումար (2 ամսվա համար կաթնասունների գծով 3, թռչունների գծով 2 մասնագետի համար): Նախահաշվով նախատեսվել են նաև գործուղման ծախսեր՝ 1,125.0 հազ դրամ, տրանսպորտի վարձակալության և վառելիքի ծախսեր՝ 1,330.0 հազ դրամ, ԱԱՀ՝ 731.4 հազ դրամ:Այս կապակցությամբ հարկ է նշել, որ բացահայտված չէ Նախահաշվով կատարվելիք ծախսերի և ստացվելիք արդյունքների փոխկապակցվածությունը։ Մասնավորապես՝ Նախահաշվում բենզինի քանակը թույլ է տալիս ենթադրել, որ 1 ամսվա կտրվածքով օրական ծախսը կազմում է 18,3 լիտր և նախատեսվում է 2 մեքենայի վարձակալություն (օրական 13 հազ․ դրամ)՝ առանց հստակեցնելու, թե որքան տարածքի և ինչ աշխատանքների համար է այն նախատեսված։Բացի այդ պարզ չէ աշխատանքները մեկանգամյա բնույթ ունեն, թե վերջիններս պետք իրականացվեն շարունակական՝ յուրաքանչյուր տարվա համար: | Ընդունվել էՀիմնավորման մեջ ներկայացվել է համապատասախան լրացուցիչ տեղեկատվություն  |
| Միաժամանակ Նախագծի վերաբերյալ խմբագրական առումով առաջարկում ենք.ա) «Որսի օբյեկտ հանդիսացող կենդանիների հաշվառում» նոր միջոցառման դասիչը (11007) փոխարինել, քանի որ վերոնշյալ դասիչով միջոցառում առկա է, ինչպես նաև N 3 և 4 հավելվածներում «Շրջակա միջավայրի ոլորտում պետական քաղաքականության մշակում, ծրագրերի համակարգում և մոնիտորինգ» ծրագրի նշված 1155 դասիչը փոխարինել 1071 դասիչով: | Ընդունվել է |
| բ) Նախագծի 2-րդ կետով նախատեսվում է թույլատրել Շրջակա միջավայրի նախարարությանը Նախագծի հավելված 5-ի գնումների պլանում ներառված 71351200/2 «գիտահետազոտական ծառայություններ» և 71351200/3 «գիտահետազոտական ծառայություններ» ԳՄԱ կոդերով գնման առարկաները ձեռք բերել մեկ անձից գնում կատարելու ընթացակարգով՝ ՀՀ կառավարության 2017 թվականի մայիսի 4-ի N 526-Ն որոշմամբ հաստատված՝ «Գնումների գործընթացի կազմակերպման» կարգի 23-րդ կետի 4-րդ ենթակետով հաստատված ցանկի 38-րդ կետի համաձայն:Ելնելով վերոգրյալից և նկատի ունենալով, որ նշված հիմքով մեկ անձից գնումների կատարման վերաբերյալ պատվիրատուի կողմից որոշում կայացնելու հնարավորությունն արդեն իսկ նախատեսված է հիշյալ նորմով, այսինքն՝ բացակայում է ՀՀ կառավարության կողմից առանձին թույլտվություն տալու անհրաժեշտությունը, ուստի առաջարկում ենք որպես ավելորդ դրույթ նախագծից հանել 2-րդ կետը: | Ընդունվել է: |
| Միաժամանակ հայտնում ենք, որ 79211180-2 ներքին աուդիտի ծառայություններ ԳՄԱ կոդով գնման առարկայի տողից նախատեսվում է 6,973.7 հազ. դրամի նվազեցում, այնինչ էլեկտրոնային գնումների՝ armeps/ppcm համակարգում հիշյալ գնման առարկայի մասով մնացորդ առկա չէ: | Ընդունվել է |